Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaista sai surmansa viikonloppuna.
Palestiinalaisten ja Israelin turvavoimien väliset kahakat kiihtyvät.
Sadat ihmiset osoittivat mieltään Jordanian Ammanissa -
Israelia vastaan Temppelivuoren väkivaltaisuuksien takia.
Palestiinalaisislamistit ampuivat jälleen raketteja -
Gazasta kohti Etelä-Israelin asutuksia.
Itä-Jerusalemissa ja Länsirannalla sattui yhteenottoja -
palestiinalaisten ja Israelin turvallisuusvoimien välillä.
Viikonloppu oli verinen: -
kaksi israelilaista kuoli ja useita haavoittui.
Ensimmäinen isku sattui lauantaina -
palestiinalaisen puukottaessa kuolet- tavasti kahta israelinjuutalaista -
Jerusalemin Vanhassakaupungissa. Poliisi ampui hyökkääjän kuoliaaksi.
Haavoittuneiden joukossa ollut perheen äiti on kriittisessä tilassa, -
ja hänen vauvansa loukkaantui lievästi.
Vajaat 12 tuntia myöhemmin sattui toinen isku, -
kun palestiinalainen puukotti israelilaisteiniä varhain sunnuntaina.
Poliisi ampui hyökkääjän paikalle saavuttuaan.
Poliisin mukaan -
israelilaisteini oli sairaalaan vietäessä kohtalaisessa tilassa.
Tämä oli barbaarinen ja murhanhimoinen isku -
viattomia ihmisiä vastaan. Se oli seurausta selvästä vihanlietsonnasta.
Iskujen jälkeen -
Jerusalemin Vanhankaupungin turvallisuustoimia kiristettiin.
Tuhannet poliisit partioivat kapeilla kujilla, -
ja arabien pääsyä Vanhaankaupunkiin -
on rajoitettu muutamaksi päiväksi.
Israelin poliisi on kiristänyt turvatoimia sen jälkeen, -
kun kaksi israelilaista murhattiin eilen.
Poliisin lisäyksikköjä on tuotu paikalle osana erityisturvatoimia.
Temppelivuorelle pääsevät arabeista vain yli 50-vuotiaat miehet.
Nämä toimet jatkuvat niin kauan kuin on välttämätöntä.
Väkivaltaisuuksien kiihdyttyä Itä-Jerusalemissa ja Länsirannalla -
pääministeri Netanjahu ilmoitti eilen illalla, -
että hän on määrännyt uusia toimenpiteitä terrorismin torjumiseksi.
Ennen paluutaan YK:n yleiskokouksesta New Yorkista -
Netanjahu tapasi USA:n ulkoministeri John Kerryn. Hän ilmaisi Kerrylle -
Israelin suuttumuksen Abbasia ja palestiinalaisjohtajia kohtaan, -
kun nämä ovat pidättyneet tuomitsemasta väkivaltaisuuksia -
ja ovat myös suorastaan ylistäneet terroritekoja.
Olen kuullut -
Abbasin Fatah-puolueen korkeiden virkamiesten ylistävän tekoja oikeiksi.
Tämä ei todellakaan ole oikea suunta.
Vain taistelemalla terrorismia vastaan ja varmistamalla, -
ettei terrorismista palkita, voimme pyrkiä kohti jonkinlaista sopimusta.
USA:n ulkoministeri John Kerry -
tuomitsi israelilaisia vastaan tehdyt iskut.
Hän sanoi, ettei väkivallalle ole mitään sijaa.
Olemme sekä eilen että tänään -
ilmaisseet surunvalittelumme ja tuominneet nämä väkivaltaisuudet, -
joille ei ole sijaa missään eikä koskaan.
Puolustusministeri Moshe Ja’alon vieraili paikalla, -
jossa israelilaispariskunta ammuttiin torstaina kuoliaaksi -
neljän lapsensa silmien edessä. Myös Ja'alon ilmaisi -
pääministeri Netanjahun lailla suuttumusta palestiinalaisjohtajiin -
ja syytti näitä vastuullisiksi verenvuodatukseen.
Olemme keskellä leimahtaneen väkivallan ajanjaksoa.
Se joko liittyy tai ei liity Temppelivuoreen.
Ongelma on valitettavasti palestiinalaishallinnon -
ja eritoten Abbasin harjoittama vihanlietsonta, -
joka johtaa murhiin ja verenvuodatukseen.
Toimimme nyt myös niitä vastaan, jotka ovat tästä vastuussa.
Toivon, että saamme turvallisuus- tilanteen vakautumaan nopeasti.
Palestiinalaisislamistit ampuivat jälleen raketteja -
Gazasta kohti Etelä-Israelin asutuksia.
Yhden raketin kerrotaan räjähtäneen avoimella maalla Eshkolin seudulla.
Loukkaantumisia ei ole tullut tietoon.
Israelin ilmavoimat vastasi rakettihyökkäyksiin -
iskemällä Pohjois-Gazassa sijait- sevaan Hamasin terrorikohteeseen.
Israelin armeija toisti julkaisemassaan tiedotteessa, -
että se pitää Hamasia vastuullisena kaikkiin Gazasta tehtyihin iskuihin.
Vuoden 2015 alusta lähtien -
Hamasin hallitsemasta Gazasta on ammuttu Israeliin 16 rakettia.
Sadat ihmiset osoittivat mieltään Jordanian Ammanissa -
Israelia vastaan Temppelivuoren väkivaltaisuuksien takia.
Useimmat mielenosoittajista kuuluivat Islamilaiseen toimintarintamaan.
He marssivat Ammanin pääkadulla -
huutaen al-Aksan moskeijaa tukevia iskulauseita.
Israel on vakuuttanut säilyttävänsä Temppelivuoren vallitsevan tilan.
Vain muslimit saavat rukoilla tällä juutalaisuuden pyhimmällä paikalla.
Turvallisuushuolien ja muslimi- rukoilijoiden väkivaltaisuuksien takia -
Israel on joutunut toistuvasti kieltämään -
nuorilta muslimimiehiltä pääsyn Temppelivuorelle.
Ammanin protestissa -
Islamilaisen toimintarintaman pääsihteeri sanoi, -
että arabijohtajien on suojeltava al-Aksaa.
Tämä mielenilmaus vahvistaa jordanialaisten tunnot siitä, -
että al-Aksan tapahtumat koskettavat kaikkia meitä.
Al-Aksan tilanteeseen puuttumisen -
pitäisi kuulua kaikkien arabihallintojen vastuualueelle.
Jordanialaiset pyytävät arabihallintoja tämän asian taakse, tai muutoin -
ne nähdään osallisiksi sionistien läsnäolon ja jakoyritysten kasvuun.
Sitten Israelin pohjoisnaapuriin. Venäjä on jatkanut -
ilmaiskujaan kohteisiin, joiden se sanoo kuuluvan ISISille.
Venäjän kasvaneet ilmaiskut Syyriassa -
laajentavat edelleen Venäjän viime keskiviikkona aloittamia -
sotilaallisia toimia ISISin heikentämiseksi.
Länsivaltojen mukaan toimet on kuitenkin tarkoitettu Assadin tueksi.
Turkki puolestaan tukee Assadia vastaan taistelevia kapinallisia.
Turkin presidentti Erdogan -
varoitti Venäjää vakavista alueellisista seuraamuksista -
sen ryhdyttyä sotilastoimiin Syyriassa.
Hän sanoi Venäjän ilmaiskuja vakavaksi virheeksi.
Turkki ei hyväksy -
Venäjän viimeaikaisia toimia -
ja ilmaiskuja Syyriassa missään olosuhteissa.
Olen kertonut Turkin kannan -
herra Putinille vieraillessani Moskovassa -
ja myös puhelimitse muutama päivä sitten.
Venäjä syyllistyy vakavaan virheeseen.
Tuo virhe voi olla sellainen askel, -
joka saattaa johtaa kohti Venäjän eristymistä Lähi-idässä.
Venäjä sanoo kohteensa olevan ISIS.
Silti Luoteis-Syyrian alueet, joihin Venäjän sotakoneet ovat iskeneet, -
ovat pitkälti kuuluneet Assadia vastustaville kapinallisille.
Niiden joukossa on ryhmiä, jotka laskevat kuuluvansa -
lännen tukemaan "Vapaan Syyrian armeijaan".
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman